1. Hozzon létre HTML oldalt index.html néven! Állítsa be az oldal nyelvét magyarra és a kódolását UTF-8-ra!
2. A böngésző címsorában megjelenő cím „Üdvözöljük Győrben!” legyen!
3. A weboldal fejrészében helyezzen el hivatkozást a gyor.css stíluslapra!
4. Állítsa be a stíluslapon, hogy a weboldalon az alapértelmezett betűszín fehér, az alapértelmezett betűtípus pedig „Times New Roman” legyen.
5. Alakítsa ki a weboldal fejrészét:
   * Hozzon létre egy keretet (div), azonosítója legyen: fejlec.
   * Az így létrehozott kereten belülre illessze be a mintán látható három képet (link.png, eki.png, cimer.png).
   * A képek alatt alakítson ki egy keretet „menu” azonosítóval. A kereten belül hozzon létre egy felsorolást. A felsorolás listaelemeinél a „menupont” osztálykijelölőt használja! Az egyes listaelemek a menüpontok lesznek.(Önkormányzat, E-ügyintézés, Hírek, Turizmus, Sport). A menüpontokat hivatkozásba ágyazza be.
   * Állítsa be a stíluslapon, hogy a „fejlec” keret szélesség 1000 pixel legyen és középre igazított. A „fejlec” keret háttérszíne 1D597B legyen. A fejlécben lévő szöveget is igazítsa középre.
6. A tartalomhoz a fejléc alatt hozzon létre egy keretet „tartalom” azonosítóval. Az így létrehozott keretbe másolja be az UTF-8 kódolású „forras.txt” állomány tartalmát!
7. A stíluslapon állítsa be, hogy a „tartalom” keret szélessége 1000 pixel legyen és középre igazított.
8. A tartalom kereten belülre négy keretet kell létrehoznia, osztálykijelölőjük „cikk” legyen. Állítsa be a stíluslapon, hogy a cikk osztálykijelölőben szereplő szövegek sorkizártak legyenek. Állítsa be, hogy a „cikk” osztálykijelölőjű elemek háttérszíne RGB(51,51,51) legyen, a háttér átlátszósága 80% legyen.
9. Minden cikk osztálykijelelöjű kereten belül alakítson ki egy bal és egy jobb osztálykijelölőjű keretet. A minta szerint helyezze el a keretekben felváltva a képeket és a szövegeket. A szövegeket bekezdésben helyezze el.
   * Az első „cikk”-ben a cím címsor1 típusú és alatta egy vízszintes vonal található.
   * Képek sorban (rabapart.jpg, szechenyiter.jpg, utca.jpg, varoshaza\_panorama.jpg). A képek osztálykijelölője „kepek” legyen. Állítsa be a stíluslapon, hogy a „kepek” osztálykijelölőjű elemek szélessége 450 pixel legyen. Állítson be a képekre 1 képpont széles fehér folytonos szegélyt.
   * a bal osztálykijelölőjű elemeket balra, a jobb osztálykijelölőjű elemeket pedig jobbra úsztassa
10. A tartalom keret alatt hozzon létre egy újabb keretet a lábléchez! A keret azonosítója legyen: „lablec”! A láblécben jelenjen meg a mintán látható szöveg, mely a „http://turizmus.gyor.hu/” oldalra hivatkozik. A stíluslapon állítsa be, hogy a „lablec” azonosítójú keret már ne tartozzon a hasábok közé! A lábléc magassága 60 képpont, felső belső margója 40 képpont legyen.
11. A stíluslapon állítsa be, hogy a láblécen belüli hivatkozás szövegszíne fehér legyen, betűmérete 12 pont! Ha az egeret a hivatkozás fölé visszük, a szöveg legyen félkövér, színe pedig 1D597B-re változzon!

