1. Hozzon létre HTML oldalt sumeg.html néven! Állítsa be az oldal nyelvét magyarra és a kódolását UTF-8-ra!
2. A böngésző címsorában megjelenő cím „A Sümegi Vár története” legyen!
3. A weboldal fejrészében helyezzen el hivatkozást a sumeg.css stíluslapra!
4. Állítsa be a stíluslapon, hogy a weboldalon az alapértelmezett betűszín „a81919” legyen.
5. Alakítsa ki a weboldal fejrészét:
   * Hozzon létre egy keretet (div), azonosítója legyen: fejlec.
   * Állítsa be a stíluslapon, hogy a fejlec keret szélessége 1349 képpont legyen. Valamint legyen középre igazítva az egész keret az oldalon. A felső margója -10 px legyen!
   * Az így létrehozott kereten belülre illessze be a logo.png képet.
   * A kép alatt alakítson ki egy keretet „menu” azonosítóval. A kereten belül hozzon létre egy felsorolást 6 elemmel. A felsorolás 3. listaeleménél a „menupont” azonosítókijelölőt használja! Az egyes listaelemek a menüpontok lesznek.( Főoldal, A Sümegi Vár, Osztálykirándulás, Programok, Enne-inna-aludna, Kapcsolat). A menüpontokat hivatkozásba ágyazza be.
   * Állítsa be a stíluslapon, hogy felsorolás háttérszíne „5e0e0e” legyen. A felsorolásban lévő szöveget is igazítsa középre.
6. A tartalomhoz a fejléc alatt hozzon létre egy keretet „tartalom” azonosítóval. Az így létrehozott keretbe másolja be az UTF-8 kódolású „forras.txt” állomány tartalmát!
7. A stíluslapon állítsa be, hogy a „tartalom” keret szélessége 1349 pixel legyen és középre igazított.
8. A tartalom kereten belül szúrjon be egy képet (nagykep.jpg), azonosítója „nagykep” legyen!
9. A címet címsor1-es stílussal formázza a minta szerint! Állítsa be a stíluslapon, hogy a címsor1 típusú szöveg középre igazított, 30 pontos legyen. A címsor1 típusú szöveg alsó margója 40 pixel legyen!
10. A cím alatt az idézetet címsor2-es stílussal formázza a minta szerint! Állítsa be a stíluslapon, hogy a címsor2 típusú szöveg középre igazított, 16 pontos, dőlt stílusú, normál betűvastagságú legyen. A címsor2 típusú szöveg bal és jobb belső margója 300 pixel legyen!
11. Az idézet alatti sort formázza a címsor3-as stílussal!
12. A további szövegeket helyezze bekezdésekbe!
13. A szövegben a mintán látható helyekre és módon helyezze el a képeket! A képek rendre a következők: sumegeste.jpg (alternatív szöveg illetve ha fölé visszük az egeret: „A kivilágított vár” legyen),sumegrajz.jpg,sumegprogram.jpg.
14. A bal oldalon lévő képnél használja a kepbal, a jobb oldaliaknál a kepjobb osztálykijelölőt!
15. A stíluslapon állítsa be, hogy a kepjobb osztálykijelölő jobbra úsztatott 400 képpont széles, bal belső margója 10 képpont legyen. A kepbal osztálykijelölő balra úsztatott 400 képpont széles, jobb belső margója 10 képpont legyen.
16. A tartalom keret alatt hozzon létre egy újabb keretet a lábléchez! A keret azonosítója legyen: „lablec”! A láblécben jelenjen meg a mintán látható kép (logoalul.png), melynek azonosítója „logoalul” legyen!
17. A kép alatt hozzon létre egy keretet a hivatkozásnak „hivatkozas” azonosítóval! A kereten belül helyezzen el a hivatkozást a következő weboldalra:

http://www.sumegvar.hu/hu/a\_sumegi\_var/a\_sumegi\_var\_tortenete

A hivatkozás szövege „Sümeg 2017” legyen!

1. A stíluslapon állítsa be, hogy a láblécen belüli hivatkozás szövegszíne fehér legyen és félkövér, de ne legyen aláhúzott! Ha az egeret a hivatkozás fölé visszük, a szöveg színe változzon „DB8C8C”-re (más ne változzon)!

