# Weboldalak kódolása

## Javascript keretrendszerek

A következő feladatban egy weboldalt kell készítenie a Javascript keretrendszerek rövid bemutatására a feladatleírás és a minta szerint. Ahol a feladat másként nem kéri, a formázási beállításokat a style.css stílusállományban végezze el úgy, hogy az új szelektorokat az állomány végén helyezze el!

Nagyobb felbontású, színes mintát a kész weboldalról a minta.jpg állományban talál, melyet tilos a megoldásában felhasználni! A forrás weboldal szerkezeti ábrája a kiinduló szerkezeti ábra.png, a kész weboldal ábrája a kész szerkezeti ábra.png állományban található meg.

Az elkészült oldalt HTML-validáló eszközzel ellenőrizni kell!

Nyissa meg a creator.html és a style.css állományokat és szerkessze azok tartalmát az alábbiak szerint:

1. A weboldal karakterkódolása utf-8, a weboldal nyelve magyar legyen!
2. A böngésző címsorában megjelenő cím „Javascript keretrendszerek” legyen!
3. A weboldal fejrészében helyezzen el hivatkozást a style.css úgy, hogy annak beállításai felülírják a bootstrap.min.css stíluslap beállításait!
4. A header azonosítójú keretet a meglévő osztálykijelölőkön túl formázza meg a text-yellow osztálykijelölővel is!
5. A weboldal címét (Javascript keretrendszerek) alakítsa egyes szintű címsorrá!
6. Adjon hozzá a mintának megfelelően egy új menüpontot az utolsó előtti helyre Top 3 keretrendszer felirattal! A menüpont a top3 azonosítójú elemre mutasson.
7. A Mi az a JavaScript keretrendszer? cím alatti első bekezdésben:
   1. a JavaScript szó mindkét előfordulását HTML tag segítségével alakítsa félkövérré!
   2. az utolsó mondatban az idézőjelek közötti szöveget (miért találjuk fel újból a kereket) HTML tag-segítségével alakítsa dőlt betűssé!
8. A „Miért érdemes keretrendszert használni?” részben jelenleg 5 kártya található. Az egyes kártyák egymás alatt jelennek meg. Állítsa be a kártyák megjelenítését úgy, hogy nagy képernyőn (> 992px) egy sorban 3 kártya, közepes kijelzőn (>768px) egy sorban 2 kártya, ennél kisebb méret esetén soronként 1 kártya jelenjen meg!
9. Adjon hozzá a „Miért érdemes keretrendszert használni?” részhez egy új kártyát a meglévők, a minta és az alábbi leírás alapján:
   1. A kártya címét és a szöveget megtalálja a jobb csapatunka.txt fájlban.
   2. A szöveget tartalmazó bekezdés után jelenítse meg a kepek könyvtárban található teamwork.png képet. Ha a kép nem jelenik meg, vagy fölé visszük a kurzort akkor a „Csapatmunka” felirat jelenjen meg.

A képet formázza meg a card-img-bottom osztálykijelölővel!

1. „A 3 legelterjedtebb keretrendszer” részben a mindhárom kártyán alakítson ki a mintának megfelelő számozatlan felsorolásokat a főbb tulajdonságoknak!
2. „A 3 legelterjedtebb keretrendszer” mindhárom kártyáján a Főbb tulajdonságok feliratokat alakítsa aláhúzottá in-line style segítségével!
3. Az „Ön melyik keretrendszert választaná?” részben a beviteli mező helye megjegyzés helyett alakítson ki beviteli mezőt és cimkét a minta és az alábbi leírás alapján:
   1. Hozzon létre egy cimkét „Egyéb választás” szöveggel! A cimkét formázza a form-label osztálykijelölővel!
   2. A címke után hozzon létre szöveges beviteli mezőt! A mező név tulajdonságának állítsa be az „egyéb” értéket! A beviteli mező formázza meg a form-control osztálykijelölővel!
4. A láblécben található URL-t alakítsa át hivatkozássá! A hivatkozás új lapon nyíljon meg!
5. A style.css állományban végezze el az alábbi módosításokat:
   1. Hozzon létre beállítást, amelyben a hivatkozások színe fehér legyen, és ne legyenek aláhúzva! A beállítás akkor is ugyanez legyen, amikor a hivatkozás fölé visszük az egérkurzort!
   2. Állítsa be, hogy a bekezdések igazítása sorkizárt legyen!
   3. Állítsa be, hogy a header azonosítókijelölővel rendelkező keret háttere a kepek könyvtárban lévő header-bg.png kép legyen!
   4. Böngészőjének fejlesztői eszközével állapítsa meg, a kettes szintű címsorok betűvastagságát, és állítson be az értéknél 200-al kisebbet!